উচ্চমাধ্যমিকের রেজাল্ট এখনও বেরোয়নি। সংসদ অফিসের বাইরে ফুটপাথে গড়াগড়ি খাচ্ছে পরীক্ষার্থীদের প্রজেক্টের খাতা। সংসদ চত্বরেও প্রজেক্ট পেপারের প্রতি চরম অবহেলা। ২৪ ঘণ্টার লেন্সবন্দি হল সেই ছবি। 
 ওয়েব ডেস্ক: উচ্চমাধ্যমিকের রেজাল্ট এখনও বেরোয়নি। সংসদ অফিসের বাইরে ফুটপাথে গড়াগড়ি খাচ্ছে পরীক্ষার্থীদের প্রজেক্টের খাতা। সংসদ চত্বরেও প্রজেক্ট পেপারের প্রতি চরম অবহেলা। ২৪ ঘণ্টার লেন্সবন্দি হল সেই ছবি।  উচ্চ মাধ্যমিকের রেজাল্ট বেরোয়নি। এখনই হতশ্রী দশা প্রজেক্ট পেপারের। উচ্চমাধ্যমিক শিক্ষা সংসদেই অব্যবস্থা। আলুর বস্তাও বোধহয় একটু বেশি যত্ন পায়। কিন্তু, শিক্ষা সংসদের পিছনের দালানে যে ছবি লেন্সবন্দি হল, সেটা বেশ যন্ত্রনার।  বিভিন্ন বিষয়ে প্রজেক্ট পেপার জমা দিতে হয় পরীক্ষার্থীদের। প্রজেক্ট বাবদ ২০ নম্বর মূল্যায়ন ধরা রয়েছে পরীক্ষার্থীদের। রেজাল্টের পর ৬ মাস সেই খাতাগুলি সংরক্ষণ করা হয়।  নম্বর বসানো শেষ। রাজ্যের নানা প্রান্ত থেকে আসা প্রজেক্ট পেপার এবার যাচ্ছে সংসদের গুদামে। ট্রাকে এইভাবে লোড হল খাতা। এতেই শেষ নয়, এর পরে যা চোখে পড়ল তাতে চক্ষু চড়কগাছ। ২৪ ঘণ্টা দৃষ্টি আকর্ষণ করায় সংসদের কর্মী পাতা কুড়িয়ে নিয়ে গেলেন। তর্কের খাতিরে যদি মেনে নেওয়াও যায় এই খাতা এই বছরের নয়। তবু সংসদের অন্দরে প্রজেক্ট পেপারের প্রতি অযত্নের দায় কি এড়াতে পারে সংসদ?